als_Latn dik_Latn sag_Latn
I nominuari i Lëvizjes Vetëvendosjes për postin e kryeministrit, Albin Kurti, ka ftuar subjektet politike të koalicioni LDK-AKR-Alternativa, dhe të gjithë ata deputetë të koalicionit PDK-AAK-Nisma që janë “kundër vazhdimit të regjimit të vjetër”, t’ju bashkohen atyre në tryezë për të diskutuar për Qeverisjen e re. Ai ka thënë se një subjekt tjetër që mund t’i bashkohet këtij koalicioni është edhe Nisma për Kosovën.
Këtë ftesë e komentuar kandidati për deputet nga radhët e Nismës për Kosovën, Zafir Berisha. Në një prononcim për Indeksonline, ai thotë se mundësinë për ta krijuar Qeverinë së pari e ka koalicioni PAN.
“Qëndrimi im individual dhe si qytetar është se Vetëvendosje duhet të jetë pjesë e Qeverisë. Albin Kurti duhet të jetë zëvendëskryeministër dhe ministër i Punëve të Jashtme. Vetëvendosje ta ketë Ministrinë e Drejtësisë, të Zhvillimit Ekonomik dhe do Ministri tjera të përafërta me programin e tyre. Pra, duhet të kemi një Qeveri të qëndrueshme. Ose pas 45 ditëve të shkojmë në zgjedhje, se nuk bëhet nami”, ka thënë ai.
als_Latn als_Latn als_Latn